30/06/2010 | Administración LocalMunicipal
Cerceda
Secretaría
Aprobación definitiva do plan de sectorización do solo urbanizable non delimitado de uso global industrial do Acevedo (Cerceda)

En sesión de Concello–Pleno celebrado o día 22/06/2010, adoptouse o acordo de aprobar definitivamente o Plan de Sectorización do Solo Urbanizable no delimitado de uso global industrial do Acevedo (Cerceda). O presente acordo publicarase asimesmo no BOP, no que se publicará a ordenanza e normativa do citado plan. Remitiuse á Consellería competente a documentación esixida polo artigo 92.3 da Lei 9/2002, de 30 de diciembre, de Ordenación Urbanística e Protección do Medio Rural de Galicia. Contra a presente disposición administrativa deberá interpoñerse, segundo o disposto nos artigos 10.1 b. e 46.1 da Lei 29/1998, de 13 de xullo, recurso contencioso-administrativo ante a Sala do contencioso-administrativo do Tribunal Superior de Xustiza de Galicia, con sede en A Coruña, no prazo de dous meses a contar dende o seguinte ó da publicación da presente disposición no Boletín Oficial da Provincia. En todo caso, poderá interpoñer calquera outro recurso que estime conveniente para a defensa dos seus intereses. As presentes Ordenanzas teñen por obxeto establece-la Regulamentación do uso dos terreos e a edificación pública e privada. No caso de que algunha das normas establecidas nestas Ordenanzas estivera xa regulada por unha disposición superior, aplicarase aquela que implique maior restricción ou esixencia. A efectos de aplicación destas Ordenanzas, cantas veces se empreguen os termos que a continuación se indican, adoptarase o significado que se expresa nas definicións seguintes: SECTOR: Comprende o ámbito de actuación do presente plan de sectorización, e interiores da delimitación representada na documentación gráfica adxunta, sometida ás determinacións que este plan establece. POLÍGONO: É a unidade mínima de actuación. A súa inclusión no plan de sectorización ten coma finalidade determina-la orde de prioridade para a súa execución, e o sinalamento do sistema de actuación. Comprende o conxunto de terreos cuias obras de urbanización terán que executarse seguindo o Plan de etapas establecidas neste plan de sectorización. PARCELA EDIFICABLE: É a superficie de solo comprendida entre lindeiros, que por reuni-las condicións de solar como consecuencia da execución do plan de sectorización, é susceptible de solicita-lo dereito a edificar. PARCELA MÍNIMA: É a superficie mínima de parcela susceptible de ser edificable, según o disposto na súa correspondente ordenanza. CONSTRUCCIÓNS E ELEMENTOS ACCESORIOS: Son aquelas construccións e instalacións con entidade propia, necesarias para o adecuado funcionamento dos almacéns e industrias, tales coma: depósitos elevados, torres de refrixeración, chemineas, caldeiras, báscula de pesaxe, etc. O seu emprazamento, forma e volume son libres, sempre que estén debidamente xustificados e respondan a un deseño aceptable. LINDANTES: Son as liñas perimetrais que delimitan parcelas e separan unhas doutras. Con respecto á súa posición, os lindeiros clasifícanse en: - Lindeiro frontal ou exterior: o que delimita a parcela coa vía pública de acceso. - Lindeiro posterior: o que separa a parcela pola parte oposta á anterior. - Lindeiros laterais: Os restantes lindeiros distintos do frontal e posterior. RASANTES: É a liña que determina a inclinación dun terreo ou pavimento respecto do plano horizontal. Distínguense dous tipos de rasantes: a) Rasante de calzadas e beirarrúas: é o perfil lonxitudinal do viario, según o plan de sectorización. b) Rasante de terreo: é a que corresponde ao perfil do terreo natural (cando non experimentara ningunha transformación) ou artificial (despois de obras de explanación, desmonte ou recheo que supoña unha alteración da rasante natural) LIÑAS DE EDIFICACIÓN: É aquela liña que a futura edificación sobre rasante non pode sobrepasar, salvo cos voadizos cando éstes estén permitidos. RECUADOS: É o ancho da faixa de terreo comprendida entre a aliñación oficial e a liña de edificación cando éstas non coinciden. Así mesmo denomínanse recuados ás separacións da edificación respecto aos demais lindes da parcela: serán recuados laterais cando se refiran aos lindes laterais e posteriores si se refiren ao linde posterior da parcela. ALTURA DA EDIFICACIÓN: É a comprendida entre a rasante elixida para o proxecto e o intradorso do forxado de cuberta ou tirante da nave, según o caso de que se trate. Dita rasante non poderá superar en máis ou menos unha diferencia co respecto ao nivel de beirarrúa ou rasante do terreo en contacto coa edificación, medido no punto medio do lindeiro frontal, equivalente á diferencia de cotas entre os puntos extremos de dito lindeiro. ALTURA DE NAVE: Considerase como altura de nave, a distancia vertical entre a rasante do terreo e a cornixa da nave. O plano de cornixa suponse límite entre o espazo útil (inferior) e a parte superior que alberga, en xeral, unicamente elementos estructurais. ALTURA DE PLANTA: É a comprendida en cada planta, entre caras superiores dos forxados. EDIFICACIÓN EXENTA: Considerase que unha edificación ten a calidade de exenta cando tódolos seus paramentos verticais se atopan recuados aos límites da parcela. EDIFICACIÓN PAREADA: É a agrupación formada polas edificacións independentes adosadas por un lindeiro lateral común, coa obrigación de establecer recuados aos tres lindeiros restantes. EDIFICACIÓN ADOSADA: É a agrupación formada por edificacións independentes adosadas sucesivamente formando ringleira. OCOS ÚTILES: Son aqueles lugares interiores nos que poden desenrolarse tarefas relacionadas coas actividades do edificio no que se trate. FRONTE DE PARCELA: Lado de cada parcela lindante coa vía pública de acceso; no caso de esquina terá dous o máis. FACHADA PRINCIPAL: Paramento vertical orientado á vía de acceso á parcela. SUPERFICIE MÁXIMA EDIFICABLE: É a superficie total, suma das plantas sobre rasante que integran a edificación, que pode realizarse sobre unha parcela, resultante de aplica-lo índice de aproveitamento (expresado en m 2 /m 2 ) que teña asignado a superficie total da parcela. EDIFICABILIDADE: É o cociente resultante de dividir en cada parcela a superficie edificable pola superficie da mesma. CRITERIOS DE CÓMPUTO DE EDIFICABILIDADE: Computaranse tódalas superficies edificables de carácter lucrativo, calquera que sexa o uso ao que se destine, incluídas as construccións no subsolo e os aproveitamentos baixo cuberta, coa única excepción das superficies construídas no subsolo destinadas a aparcamentos ou a instalacións de servizo como as de calefacción, electricidade ou análogas. ESPAZOS LIBRES INTERIORES Á PARCELA: Son aqueles espazos de uso privado non ocupados pola edificación. PLANTA SEMISOTO: Recoñecese por este nome a planta que tendo o seu pavimento terminado por debaixo da cota máis baixa admitida para a planta baixa, dispón, sen embargo de luz e ventilación natural directas de maneira apreciable. PLANTA SOTO: Considerase planta de soto á totalidade ou parte da planta dun edificio cuio teito se atopa por debaixo da rasante da vía. PLANTA BAIXO CUBERTA: Denominase así á planta formada no espazo comprendido entre o forxado do teito da planta máis alta e os planos inclinados das cubertas. BLOQUES REPRESENTATIVOS: Edificios destinados a despachos, oficinas, salas de exposición, recepción e conferencias, laboratorios de investigación, etc., e, en xeral, tódolos que, dependendo administrativamente da industria, non se adiquen a procesos de fabricación ou almacenado. NAVES INDUSTRIAIS: Edificios destinados aos procesos de fabricación e/ou almacenaxe. Establecese neste bloque as ordenanzas do uso asignado aos terreos que comprende este plan de sectorización, así como as ordenanzas reguladoras xerais, que haberán de aplicarse en cada unha das zonas que se deriven do uso adscrito aos terreos das mesmas. USOS DO SOLO: - Terreos destinados a soporta-las infraestructuras e servizos urbanísticos - Zona reservada como espazo libre de dominio e uso público - Viais e aparcamentos - Terreos destinados a parcelas para uso industrial - Espazo asignado á implantación de servizos de interés público e social e equipamentos Nestas dúas derradeiras zonas definidas desenrólanse actividades edificatorias, polo que se completan as ordenanzas reguladoras de espazos e usos que se especifican neste bloque de ordenanzas co desenrolo doutros dous grupos de ordenanzas reguladoras dos usos e condicións da edificación a localizar nelas. As canalizacións correspondentes á rede de sumidoiros de augas residuais, á rede de abastecemento, á rede de distribución de enerxía eléctrica, á rede de alumbrado, á rede telefónica e á rede de gas irán soterradas e efectuaranse polos bordes da rede viaria próximos ás parcelas, discorrendo sempre na súa totalidade por espazos de dominio e uso público A canalización correspondente á rede de sumidoiros de augas pluviais efectuarase polo centro da rede viaria, salvo naqueles casos nos que por razóns técnicas ou por aproveitamento de canalizacións existentes prevéxase o seu paso por outras zonas. En documentación gráfica adxunta inclúense os esquemas das citadas redes de servizos, sendo en todo caso o Proxecto de Urbanización quen defina exactamente o seu trazado e as súas dimensións. Os beneficiarios das parcelas deberán permiti-lo acceso e as obras de reparación e conservación necesarias das redes subterráneas ou aéreas que discorran pola súa propiedade. As principais condicións as que terá que someterse o proxecto de urbanización para as distintas infraestructuras e servizos serán as que se especifican a continuación: A) REDE VIARIA: Non está permitido ningún tipo de actividade edificatoria aparente nin instalación exenta, salvo as que correspondan aos servizos propios da circulación de vehículos e peóns: alumbrado público, xardinería, señalización, rotulación de rúas, papeleiras, etc. Esta prohibición refírese, así mesmo, aos quioscos e outras instalacións desmontables con carácter de concesión. B) REDE DE ABASTECEMENTO DE AUGAS: A totalidade da rede de abastecemento irá soterrada. As arquetas localizaranse, sempre que sexa posible, no lindeiro entre cada dúas parcelas, colocándose alí os dispositivos de acometida para cada unha delas. O cálculo de tuberías efectuarase para un caudal de 0,5 l/s Ha. en caudal continuo, debendo comprobarse que tódolos tramos poden proporcionar un caudal instantáneo de 15 l/s. A presión mínima no punto máis desfavorable da rede será de 2,0 Kg/cm 2. As tuberías irán preferentemente separadas da rede de sumidoiros a unha distancia non inferior a 0,30 m. As bocas de incendio dimensionaranse de tal maneira que podan subministrar un caudal instantáneo de 15 l/s., cunha presión mínima de 2,0 Kg/cm 2, debendo situarse o seu emprazamento nos puntos de fácil acceso e cubrindo estratexicamente tódala urbanización. Dispoñerase de bocas de rego nos viais, superficies de zona verde e xardíns comúns, debendo situarse a unha distancia máxima de 65 metros. Tódalas acometidas dispoñerán de chave de paso rexistrable dende a vía pública. A capacidade mínima dos depósitos debe calcularse para o consumo total dun día. C) REDES DE SUMIDOIROS Proxectarase un sistema separativo, é dicir, con rede de augas pluviais e rede de augas fecais. A rede de augas pluviais dimensionaranse en función da superficie recollida por cada colector, e conectaranse á rede de augas pluviais que discorre nos límites sur e leste do ámbito do plan de sectorización, tal e como se sinala na documentación gráfica. O dimensionamiento da rede de augas fecais efectuarase partindo do caudal medio de augas fecais, igual ao do abastecemento e supoñéndoo repartido en 10 horas. As conduccións serán subterráneas, seguindo o trazado da rede viaria ou espazos libres públicos. Salvo imposibilidade técnica, o recubrimento mínimo do cano, medido dende a súa xeneratriz superior, será de 1,00 m., preferiblemente 1,50 m., debendo situarse, en todo caso, a nivel inferior ás conduccións de abastecemento circundante. Dispoñeranse pozos de rexistro cada 50 metros, así como en tódolos cambios de aliñación e rasante e nas cabeceiras. Será esixible a instalación de tratamento previo ao vertido á rede naquelas industrias ou actividades cuio nivel de contaminación así o xustifique. D) SISTEMA DE DEPURACIÓN DE RESIDUAIS As augas residuais vertidas polas industrias á rede de sumidoiros deberán posuí-las características tipo de auga residual urbana. Aqueles vertidos nos que as características das augas residuais non cumpran as condicións citadas no párrafo anterior, verán obrigadas á realización dun tratamento previo das augas residuais dotado dos elementos correctores necesarios en cada caso. E) REDE DE ENERXÍA ELÉCTRICA As redes de distribución irán soterradas e terán as seguintes tensións normalizadas: - Baixa Tensión: 220/415 voltios - Alta Tensión: 1/30 Quilovoltios A dotación para o cálculo da instalación de enerxía será de 175 Kva/Ha, arroxando unha potencia total de 5.928,125Kva. A conexión do servicio de enerxía eléctrica a través da liña existente de LA 110 e 20 Kva é insuficiente para atende-lo aumento da potencia. É preciso a construcción dunha nova liña de 20Kv de LA110, para o cal a solución máis apropiada é transformar a actual liña nunha dobre circuíto de LA 110, que estimamos é suficiente para atende-la demanda actual máis a prevista. Tódalas instalacións satisfarán o determinado nos regulamentos electrotécnicos e normas vixentes, así como a normativa da compañía subministradora. F) REDE DE ALUMBRADO Considerarase como intensidade lumínica de cálculo 15 lux, como media na calzada de circulación de vehículos, podendo diminuírse nas áreas de aparcamento. Deberá preverse de dobre circuíto de alimentación de puntos de luz para poder aplica-lo alumbrado reducido ao 50% A instalación de alumbrado cumprirá o Regulamento Electrotécnico de Baixa Tensión e concretamente a Norma MIBT 010. A rede de Alumbrado irá soterrada e podendo dispoñerse luminarias a un solo lado da rede viaria, sempre que se garantice a intensidade lumínica esixida. G) REDE TELEFÓNICA As conexións, o deseño da rede e o seu cálculo realizaranse conforme aos criterios da C. T. N. E. A canalización da rede telefónica será subterránea, así como os distintos tipos de arquetas. Os armarios de control que resulten necesarios quedarán integrados na edificación ou nos cerramentos da parcela, evitándose a súa interferencia ambiental. H) REDE DE GAS Prévese unha rede de gas para todo o ámbito que se conecta á parcela proxectada para a implantación dun punto de entrega de Gas Natural que satisfará tanto a este ámbito, coma o do parque empresarial e tamén ao núcleo urbano de Cerceda Toda a rede de Gas irá soterrada e as acometidas parcelarias dispoñerán de chave de paso rexistrable dende a vía pública. Comprenderá os terreos destinados a zona verde que se delimitan graficamente na documentación gráfica adxunta. Permitirase unicamente uso de xardinería, quedando prohibidos tódolos demais. En calquera caso, poden permitirse instalacións desmontables (quioscos, etc.) previa autorización do Concello. No SXEL, nos arredores dos regatos deberá respetarse a vexetación da ribeira existente e suavizaranse os taludes de recheo para evitar arrastres e facilita-lo crecemento da vexetación Comprende os terreos destinados ao estacionamento e parada de vehículos en xeral, localizados nos espazos habilitados ao efecto e anexos á rede viaria. Comprende os terreos nos que deberán asentarse os edificios e instalacións destinados ao establecemento de servizos de tipo sanitario, asistencial, educativo, cultural, deportivo, etc., que garanticen o bo funcionamento do polígono. SUPERFICIE E VOLUME A efectos do seu cálculo, establécense as seguintes determinacións: - ELEMENTOS COMPUTABLES: A superficie edificable cuberta e pechada de tódalas plantas do edificio, coa independencia de uso a que se destine, a excepción de sotos e semisotos que non se dediquen a local de traballo e o seu uso sexa aparcamentos e instalacións de calefacción, electricidade ou análogas. - ELEMENTOS NON COMPUTABLES: Os patios interiores descubertos Os soportais e plantas diáfanas porticadas que en ningún caso poderán ser obxeto de cerramentos posteriores e que supoñan rebasa-la superficie máxima edificable. Os elementos ornamentais de testeiros e remates de cuberta e os que correspondan a escaleiras, aparatos elevadores ou elementos propios das instalacións do edificio e acondicionadores, paneis de captación de enerxía solar, chemineas, etc., cuia altura será libre, dacordo coa súa función e deseño. - SEMISOTOS Permitiranse locais de traballo en semisotos cando se xustifique debidamente dacordo coas necesidades de uso e sempre que: O paramento inferior do forxado do teito se atope a unha altura igual ou superior a 1,20 metros en calquera punto sobre a rasante do terreo en contacto coa edificación. Os ocos de ventilación teñan unha superficie non menor a 1/8 da superficie útil do local. A altura libre do local sexa igual ou superior a 2,60 metros. Computarán edificabilidade calquera que sexa o uso ao que se destine, coa única excepción de que sexa destinado a aparcamentos e instalacións de calefacción, electricidade ou análogas. - SOTOS O número de sotos será limitado a dous como máximo. Queda prohibido utilizar sotos como locais de traballo, e a súa altura será igual ou superior a 2,20 metros. Computarán edificabilidade calquera que sexa o uso ao que se destine, coa única excepción de que sexa destinado a aparcamentos e instalacións de calefacción, electricidade ou análogas.4.1. COMPOSICIÓN INTERIOR DAS PARCELAS Os elementos que conforman a composición interior das parcelas son as seguintes: a) Bloques representativos b) Edificacións industriais A definición de cada un destes elementos especificase no apartado “Xeneralidades e Terminoloxía” 4.2. PARCELA MÍNIMA: A superficie mínima da parcela indivisible será de 1.200 m 2 4.3. FRENTE MÍNIMO DE PARCELA: Non será inferior a 12 metros 4.4. ALTURA DE EDIFICACIÓN PARA CADA UN DOS ELEMENTOS: a) Bloque representativo: A altura máxima do bloque representativo constitutivo do frente de fachada será de 2 plantas, ou 9,50 metros medidos dende a rasante do terreo no punto medio do frente de fachada ata a cara inferior do último forxado. A altura mínima de cada unha das plantas será de 2,50 metros permitíndose un máximo de 3,00 metros na planta superior e 5 metros medidos sobre a rasante do terreo no punto medio do frente de fachada na planta baixa. Permítense soto e/ou semisotos computando edificabilidade, exceptuando se o seu uso é aparcamento e instalacións de calefacción, electricidade ou análogas Non se admitirán ocos útiles por encima do derradeiro forxado. Admitirase a planta baixo cuberta nas condicións definidas neste plan de sectorización, sen formación de bufardas, computando edificabilidade. b) Naves: A altura nas naves adaptarase ás necesidades estructurais e funcionais das mesmas, non excedendo de 9,50 metros. En casos especiais, por necesidades de producción, e previo acordo do Concello, poderanse permitir edificacións de maior altura, sempre que estén separadas de tódolos lindeiros aló menos 5 metros. Permítese a construcción de entreplantas vinculadas á actividade da nave. Non se permitirán ocos útiles por encima do derradeiro forxado. c) Elementos e construccións accesorias: Permítense computando sempre a súa edificabilidade.4.5. FONDOS EDIFICABLES: a) Bloque representativo: O fondo edificable máximo permitido para o bloque representativo axustarase ás seguintes dimensións: - 10 metros no caso de que o bloque representativo se constrúa adosado pola súa parte posterior ás naves ou outros edificios. - 30 metros no caso de comercio - industria escaparate con iluminación por ambas bandas (fachada e alzado posterior) b) Naves: O fondo edificable será libre, adaptándose en calquera caso á parcela e frente mínimo e adosamento das naves colindantes.4.6. RECUADOS: Con carácter xeral en tódalas edificacións, tanto naves industriais, como bloques representativos e elementos singulares, os recuados laterais e posterior serán de 3 metros a outras parcelas, salvo que exista acordo entre outros propietarios inmediatos para realiza-las industrias medianeiras. O retranqueo respecto ás aliñacións sinaladas no plano de rede viaria será de 5 metros.4.7. USOS: O uso fundamental será o industrial 3ª e 4ª categoría.4.8. USOS COMPATIBLES: Permítense usos compatibles como é o de COMERCIAL ou ADMINISTRATIVO vinculado ao uso industrial non superando o 10% da superficie total.4.9. OCUPACIÓN: A ocupación máxima non se fixa, xa que a suma da posible ocupación de cada unha das parcelas, considerada a resultas dos recuados obrigatorios, en variados supostos parcelarios non alcanza a edificabilidade lucrativa total permitida.4.10. EDIFICABILIDADE: A edificabilidade total (aproveitamento) de cada unha das parcelas destinadas a acubillar usos edificatorios industriais privados, expresada en m 2 construíbles sobre ou baixo rasante (nas condicións do art.46.6. a) da LOUG), reflíctese, de xeito individualizado no artigo seguinte. Obtense aplicando a cada parcela o aproveitamento lucrativo de 0,60 m 2 /m 2 sobre a parcela neta. A edificabilidade lucrativa total do sector é de 129.337,20 m 2, o cal supón unha edificabilidade bruta de 0,60 m 2 /m 2 CADRO DE EDIFICABILIDADES EN PARCELAS DE USO LUCRATIVO As parcelas privadas teñen unha superficie total de 215.562 m 2 e van quedar reparceladas do xeito seguinte para uso industrial privado 4.11. SOTOS E SEMISOTOS: Permítense sotos e/ou semisotos computando edificabilidade exceptuando se o seu uso é aparcamento e/ou instalacións de calefacción, electricidade, gas ou análogas 4.12. ACCESO ÁS PARCELAS: Prohíbese sitúa-los accesos ás parcelas naqueles emprazamentos que non dispoñan de visibilidade suficiente ou que pola súa proximidade a interseccións poidan entorpece-la maniobrabilidade nas mesmas.4.13. AGRUPACIÓN DE PARCELAS: Permítese agrupar parcelas para formar outras de maiores dimensións. As parcelas resultantes estarán suxeitas ás prescricións que estas ordenanzas sinalen.4.14. SEGREGACIÓN DE PARCELAS. PARCELA MÍNIMA: Poderanse dividir parcelas para formar outras de menos tamaño, sempre que cumpran os seguintes requisitos: a) As parcelas resultantes non serán menores á mínima establecida nesta ordenanza. (1.200 m 2 ) b) De igual xeito o frente mínimo da parcela resultante no será inferior a mínima establecida (12 m.) c) Cada unha das novas parcelas, cumprirán cos parámetros reguladores da ordenación obtida no plan de sectorización. d) Resólvase adecuadamente a dotación de tódolos servizos existentes para cada unha das parcelas resultantes. e) Si con motivo da subdivisión fora preciso realizar obras de urbanización, éstas executaranse con cargo ao titular da parcela orixinaria. f) A nova parcela será obxeto de licenza municipal 4.15. MOVEMENTOS DE TERRA EN PARCELAS LUCRATIVAS EN CONTACTO CON SECTORES DE SOLO RÚSTICO: Según se pode observar no plano topográfico do presente Plan de Sectorización non se aprecian desniveis bruscos do terreo que poidan orixinar grandes movementos de terra, tratándose máis ben, dun ámbito con escasas pendentes. Non obstante e con carácter xeral, establecese que nas zonas de actuación do presente Plan de Sectorización en contacto con solo rústico se dispoña unha franxa de ao menos 5 metros onde se resolvan as pendentes adecuadas con axardinamento preciso.4.16. CERRAMENTOS DE PARCELAS: Os frentes de fachada e os lindeiros laterais cerraranse con cerca diáfana. Dita cerca situarase con carácter xeral na aliñación exterior da parcela. O tipo de cerca será de malla metálica sobre baseamento macizo de fábrica de 0,50 metros de altura. A altura total da cerca non sobrepasará os 2,50 metros contados dende a rasante da beirarrúa, no punto medio do frente principal o linde que se determine. Cando os accidentes do terreo acusen unha diferencia superior a 1 metro entre dous puntos extremos, a cerca deberá escalonarse nos tramos que sexan necesarios para non sobrepasar este límite. A construcción do cerramento común no linde de dúas parcelas correrá por conta da industria que primeiro se estableza, debendo abonarlle a segunda a porción de gasto que corresponda en proporción á lonxitude de cerre que compartan, antes de proceder á construcción de edificio algún As parcelas lindantes co río Cabancos realizarán un muro - noiro homoxéneo para o peche, de tal forma que se repare e conserve os noiros naturais que dan ao río e facilite o desenrolo dun posible futuro paseo fluvial O peche realizarase con materiais autóctonos e imitando os antigos muros de división de Galicia contribuíndo a un equilibrio co entorno no que se atopa o enclave obxecto deste plan de sectorización. Descrición do muro ■ Formigón para base coieira e apertura de gabia ■ Reparación do muro coieira de pedra. Tomada e rexuntada con morteiro de cemento e mechinais para a drenaxe. ■ Tubaria de drenaxe D-150, recuberta de xeotextil e grava de canteira. ■ Recheo seleccionado, estendido e compactado. ■ Terra vexetal estendida.4.17. APARCAMENTOS: Dentro de cada unha das parcelas resultantes deberanse ordenar ao menos 1 praza por cada 80 m 2 construídos. O 2% de dita cantidade destinaranse a prazas de aparcamentos para minusválidos.4.18. PARCELAS INDUSTRIAS DENTRO DA ÁREA DE CAUTELA DE XACEMENTOS ARQUEOLÓXICOS Para tramita-la licencia para a realización de calquera tipo de obra nas parcelas industriais ubicadas nas áreas PI-2, PI-4 e PI-5 deberán obter informe preceptivo da Comisión Territorial de Patrimonio, sendo o seu informe vinculante 5.1. COMPOSICIÓN DA ZONA DESTINADA A SERVIZOS: Comprende as edificacións necesarias para o establecemento dos servizos de interés público e social.5.2. ALTURAS DA EDIFICACIÓN: Permitirase unha altura máxima de 2 plantas ou 9,50 metros medidos dende a rasante do terreo ata a cara inferior do derradeiro forxado. A altura mínima de planta baixa será de 3 metros e na planta superior de 2,50 metros Non se admitirán ocos útiles por encima do derradeiro forxado.5.3. RECUADOS: Estes edificios recuaranse unha distancia mínima de 8 metros ao lindeiro frontal e 5 metros a lindeiros laterais 5.4. EDIFICABILIDADE: A edificabilidade máxima permitida será de 1,00 m 2 /m 2.5.5. USOS: Será o que o concello considere como dotación necesaria no sector, preferentemente uso SOCIAL, CULTURAL ou DEPORTIVO 5.6. SOTOS E SEMISOTOS: Permítense sotos e/ou semisotos computando edificabilidade exceptuando se o seu uso é aparcamento e/ou instalacións de calefacción, electricidade, gas ou análogas Estarase co disposto no artigo 42.1. c da LOUG - A superficie máxima ocupada pola edificación non excederá do 60% da superficie da parcela en edificacións destinadas a infraestrutura de depuración de augas. Excepcionalmente, os instrumentos establecidos pola Lei 10/1995, de ordenación do territorio de Galicia, poderán permitir unha ocupación superior para estas actividades, sempre que se manteña o estado natural, polo menos, nun terzo da superficie da parcela. - O volume máximo da edificación será similar ao das edificacións existentes no solo rústico do contorno. No caso de que resulte imprescindible excedelo por esixencias do uso ou da actividade autorizable, procurará descompoñerse en dous ou máis volumes conectados entre si co fin de adaptar as volumetrías ás tipoloxías propias do medio rural. En todo caso, deberán adoptarse as medidas correctoras necesarias para garantir o mínimo impacto visual sobre a paisaxe e a mínima alteración do relevo natural dos terreos. - As características tipolóxicas da edificación deberán ser congruentes coas tipoloxías do contorno; en particular, as condicións de volumetría, tratamento de fachadas, a morfoloxía e o tamaño dos ocos e das solucións de cuberta, que, en todo caso, estarán formadas por planos continuos sen crebas nas súas vertentes. - A altura máxima das edificacións non poderán exceder as dúas plantas nin os 7 metros medidos desde o centro de todas as fachadas, desde a rasante natural do terreo ao arranque inferior da vertente da cuberta. Excepcionalmente, poderá exceder os 7 metros de altura cando as características específicas da actividade, debidamente xustificadas, fixesen imprescindibles excedelos nalgún dos seus puntos. - As características estéticas e construtivas e os materiais, as cores e os acabados serán acordes coa paisaxe rural e as construcións do contorno. En tal sentido, para o acabado das edificacións empregarase a pedra ou outros materiais tradicionais e propios da zona. En casos xustificados pola calidade arquitectónica da edificación, poderán empregarse outros materiais acordes cos valores naturais, coa paisaxe rural e coas edificacións tradicionais do contorno. - Os cerramentos e valados serán preferentemente vexetais, sen que os realizados con material opaco de fábrica excedan a altura de 1 metro, agás en parcelas edificadas, onde poderán alcanzar 1,50 metros. En todo caso, deben realizarse con materiais tradicionais do medio rural no que se localicen, e non se permitirá o emprego de bloques de formigón ou outros materiais de fábrica, agás que sexan debidamente revestidos e pintados na forma que regulamentariamente se determine. A edificación cumprirá tódalas condicións esixidas pola normativa vixente aplicable. En tal sentido, as edificacións irán previstas do adecuado illamento acústico, evacuación de augas pluviais e demais elementos correctores que puideran incidir nas actividades colindantes. Os materiais utilizables serán consonantes co sub - conxunto inmediato En construccións adosadas, cada propietario deberá garantir, co adecuado illamento, a non transmisión de vibracións molestas e ruídos, axustándose á lexislación vixente. Os elementos auxiliares e accesorios que poidan daña-la estética do conxunto localizaranse en lugares pouco visibles. Prohíbese usa-los espazos libres privados para depósito de materiais, vertido de desperdicios ou en xeral calquera utilización que poida daña-la estética. O coidado e mantemento dos espazos libres privados correrá a cargo dos seus propietarios. As edificacións que se realicen nos terreos deste plan de sectorización deberán someterse, en canto ao emprego de materiais, ás seguintes condicións: - Deberase coida-la terminación das fachadas exteriores independentemente do material empregado, e tanto as paredes medianeiras como os paramentos susceptibles de posterior ampliación deberán tratarse como unha fachada, debendo ofrecer calidade de obra terminada. - Permitiranse os revocos e enfoscados exteriores nas fachadas das edificacións, sempre que se garantice unha adecuada terminación. As empresas beneficiarias quedarán obrigadas ao seu bo mantenemento e conservación. - En xeral, prohíbese o emprego de materiais de mala conservación, así como a utilización nos paramentos exteriores de pinturas facilmente alterables polos axentes atmosféricos. - En consecuencia, o emprego de rótulos pintados directamente sobre os paramentos exteriores realizarase a base de materiais inalterables aos axentes atmosféricos. As empresas beneficiarias serán as responsables en todo momento do seu bo estado de mantenemento e conservación. Quedan prohibidos os deslumbramentos directos ou centelleos que poidan afectar ao tráfico rodado. As construccións auxiliares e instalacións complementarias das industrias deberán ofrecer un nivel de acabado digno, e que non desmereza da estética do conxunto, para o cal ditos elementos deberán tratarse con idéntico nivel de calidade que a edificación principal. O proxecto de edificación definirá a urbanización completa dos espazos interiores das parcelas non ocupadas pola edificación, pavimentándose adecuadamente os espazos de acceso, aparcamento e maniobra, tratándose os restantes con xardinería, prohibíndose en todos eles o almacenamento de productos, vertido de desperdicios e, en xeral, todo o que poida daña-la estética. CONDICIÓNS HIXIÉNICAS E DE SEGURIDADE Ademais do preceptuado nas presentes ordenanzas reguladoras, os usuarios das industrias deberán aterse ás restantes normas e prescricións establecidas na lexislación vixente PROTECCIÓN CONTRA INCENDIOS Axustarase ao disposto na CPI-Industrial e no novo Código Técnico da Edificación (CTE) EXTINTORES MANUAIS Aparatos de manexo manual que conteñan no seu interior unha carga (espuma, po seco ou anhídrido carbónico), que impulsada por presión, permita apagar fogos incipientes. Levará incorporado un soporte para a súa fixación a paramentos verticais e o modelo a utilizar deberá estar homologado polo Ministerio de Industria. A carga dos extintores determinarase como segue: - En oficinas: un extintor por cada planta situado na caixa de escaleira e, como mínimo, cada 200 m 2 construídos ou fracción - En naves de fabricación ou almacenaxe: un extintor por cada 200 m 2 construídos ou fracción - Ademais colocarase un extintor, como mínimo, en cada un dos locais que alberguen: contadores de electricidade, depósitos de combustibles, centros de transformación, etc. - Xustificarase a eficacia e tipo de axente extintor en base á carga de fogo previsible e tipo de fogo, según o proceso industrial do que se trate. EQUIPOS DE MANGUEIRA Instalación de extinción de incendios formados por unha conducción independente do resto da fontanería e que terá, como mínimo, as seguintes características: - Toma da rede xeral, con chaves de paso e válvula de retención - Conducción capaz de soportar unha presión de 15 atmosferas - Equipos de mangueira, co correspondente armario de aloxamento instalados en paramentos verticais, a 120 cm do pavimento e coas características específicas na norma UNE 23.091 Cando a rede de subministro non garantice unha presión dinámica mínima en punta de lanza de 3,5 Kg/cm 2 (344 KPa), instalarase un grupo de presión alimentado por un depósito de capacidade suficiente para manter durante 1 hora o funcionamento simultáneo de dúas bocas de incendio cun caudal mínimo unitario de 3,3 l/seg. para as B. I. E. de 45 m/m D. e 1,6 l/seg. para as de 25 m/m de D. O grupo de presión e o depósito de auga situaranse sempre baixo a rasante do pavimento e nas zonas de recuados de parcela ou en espazos libres da mesma, non permitíndose a súa ubicación no interior das oficinas ou naves. O número mínimo de equipos de mangueira a instalar determinase como segue: - Oficinas: en cada planta, instalarase un equipo por cada 40 metros ou fracción de lonxitude de fachada principal. - Nave de fabricación o almacenaxe: en cada planta instalarase un equipo por cada 600 m 2 de nave, situados a unha distancia non superior a 40 metros un de outro e cun mínimo de dous equipos, para naves inferiores a 600 m 2. Os equipos instalaranse xunto ás portas de entrada e saída da nave e polo interior da mesma. - Os restantes usos regularanse pola lexislación vixente que lle sexa aplicable en cada caso. En todo o referente a emisión e nivel de inmisión de contaminantes na atmosfera, tratamento e vertido de augas residuais, ruído e, en xeral, no relativo a protección do medio ambiente, as empresas adquirentes das parcelas, deberán someterse estrictamente ás prescricións establecidas na lexislación vixente sobre o tema e ao resto de ordenanzas deste plan de sectorización relacionadas especialmente con este tema. En particular, o nivel de ruído non sobrepasará os 80 decibelios medidos no eixo das rúas contiguas ou no interior das parcelas colindantes. Tódolos itinerarios, espazos libres, materiais, reservas de solo para aparcamentos, vaos, pasos de peonís concíbense de modo que cumpren coas disposicións tanto da Lei 8/1997, de accesibilidade e supresión de barreiras arquitectónicas na Comunidade Autónoma de Galicia e do Decreto 35/2000 que a desenvolve. Para estes efectos, establécense os diferentes parámetros e características que deben ter para ser considerados adaptados ou practicables: De acordo á Lei 39/2003 de 17 de Novembro do Sector Ferroviario e o Regulamento polo que se desenrola segundo R. D. 2387/2004 de 30 de Decembro, en xeral toda instalación industrial ou as materias de elas derivadas han de estar exentas de producir molestias ou perigos á circulación, así como evitar prexuízos ao entorno medioambiental da infraestructura ferroviaria. En base a elo deberán tomarse minimamente as seguintes medidas: CERRAMENTOS: Realizarase o total cerramento ao longo da franxa afectada e por fora da zona de dominio público, estando esta delimitada por sendas liñas imaxinarias, unha a cada lado da vía férrea, a unha distancia de 8 metros en horizontal dende os bordes exteriores da explanación, trincheira ou terraplén. Os cerramentos han de ser diáfanos para non obstaculiza-la visibilidade das circulacións ZONAS DE ARBOREDO, TENDIDOS AÉREOS, COLOCACIÓN POSTES DE SERVIZOS, ETC A plantación de arboredos, tendidos aéreos, colocación de postes ou columnas de electrificación, de telefonía ou telegráficas, poderán autorizarse solo fora da zona de dominio público sempre que a súa altura non chegue a superar nunha vez e media a súa distancia ao borde da explanación. EDIFICACIÓNS As edificacións deberán quedar sempre na zona de protección ou exterior a esta, sen invadi-la liña límite de edificación, salvo vías, aparcamentos, illas ou zonas axardinadas. A liña límite de edificación, é a definida por unha distancia de 50 metros dende o borde exterior da plataforma, medido horizontalmente en sentido perpendicular á vía férrea, tal e como aparece no plano O-1 (Plano de Zonificación) IMPACTOS En canto á previsión de impacto sobre as instalacións ferroviarias das obras a executar, estas non poderán - Interromper drenaxes lonxitudinais ou transversais, así como paseos ou camiños de servizos existentes. - Canalizar ata as instalacións ferroviarias polas novas vías ou zonas anexas, augas pluviais, lodos ou arrastres de terras que con motivo das obras puideran orixinarse, debendo recollerse e desviarse adecuadamente ata o exterior da traza ferroviaria e a súa área de influencia. - Constituírse vertedoiros dentro da zona de protección, estando esta delimitada a 60 metros do borde da explanación, exterior de obras de fábrica, ou borde exterior de noiros de trincheira ou terrapléns medidos en tódolos casos en sentido perpendicular ao eixo da vía. AUTORIZACIÓNS Para poder autorizar obras dentro da zona de dominio público con interese público, deberán solicitar á Xefatura de Infraestructuras Ferroviarias, e xustificando debidamente o interese xeral da necesidade de ocupación de dita zona. En todo caso deberán constar no Proxecto dentro da zona de dominio, o detalle das Obras e Instalacións a realizar, situando estas o máis lonxe posible da liña ferroviaria, incluíndo planta, perfís que inclúan a explanación ferroviaria, seccións, canalizacións, elementos a instalar, estudio hidrolóxico, canalizacións de augas pluviais, cerramentos diáfanos, valados de protección de vehículos, etc., acompañando planos de soporte informático (CAD). Así mesmo especificarán o plan de obras e o prazo de execución das mesmas. Os traballos a realizar fora da zona de dominio público e que afecten á zona de protección do ferrocarril poderán autorizarse pola Xefatura de Infraestructuras Ferroviarias, polo que deberán remitirlles planos en planta coa rede viaria e accesos, parcelación, perfís referenciados á vía férrea e ao súa quilometración, instalacións e servizos urbanos que inciden na citada zona en soporte dixital (CAD), así como plan de obras e prazo de execución. Unha vez os tramites pertinentes, a Xefatura de Infraestructuras Ferroviarias podería cursar nunha única autorización ambas peticións, se así se solicita. Durante a execución das obras, designarase un axente para vixilancia das operacións desenroladas na zona de seguridade ou proximidade, que impliquen un risco para as circulacións ou instalacións ferroviarias, especialmente en traballos con maquinaria pesada, sendo por conta do Promotor o custe do persoal e medios empregados, así como a reposición de danos ou afectacións ao servizo que puideran ocasionarse con motivo das obras. Estas operacións realizaranse baixo un estricto Plan de Obra, dentro dos prazos que se determine na citada autorización dos referidos traballos.” Cerceda, 23 de xuño de 2010 O Alcalde-Presidente, José García Liñares.